(Alidirektita el Centro por Esploro kaj Dokumentado pri la Monda Lingvo-Problemo)
CED redaktas la fakan revuon Language Problems and Language Planning (Lingvoproblemoj kaj lingvoplanado)[2].
La novaĵletero de CED nomiĝas Informilo por Interlingvistoj (IpI) estas publikaĵo de la Centro de Esploro kaj Dokumentado pri Mondaj Lingvaj Problemoj (CED) kaj Esperantic Studies Foundation (ESF) [3].
La Nitobe-Simpozioj pri lingva politiko estas organizitaj ofte kun lokaj aŭ internaciaj partneroj. Ankaŭ okazas aliaj fakaj konferencoj kaj seminarioj, ekzemple ĉe la Unuiĝintaj Nacioj. De la Nitobe-Simpozioj naskiĝis la Nitobe-centro por la lingva demokratio, kiu "stimulas publikan debaton pri internacia komunikado kaj egaleca lingvopolitiko"[4].
CED kreiĝis en 1952 kadre de Universala Esperanto-Asocio. La eŭropa precipa oficejo estas en Roterdamo, Nederlando, kie troviĝas Biblioteko Hector Hodler. CED ankaŭ funkciis kiel ero de la Universitato de Hartford, Usono.
La precipa motoro de CED en ĝia unua jardudeko estis Prof. D-ro Ivo Lapenna; de post 1974 la plej ŝlosilan rolon ludas Humphrey R. Tonkin. Inter ĝiaj kunlaborantoj troviĝas nomoj kiel William Auld, Detlev Blanke, Marjorie Boulton, William Edward Collinson, Probal Dasgupta, Isaj Dratwer, Mark Fettes, Rudolf Haferkorn, Ulrich Lins, François Lo Jacomo, G. F. Makkink, Paul Neergaard, Richard E. Wood, Robert Phillipson, Claude Piron, Juan Regulo Perez, Ryszard Rokicki, Victor Sadler, Klaus Schubert, Tove Skutnabb-Kangas kaj Gaston Waringhien,.
↑ Jonathan Pool (1977), “De LMLP al LPLP. Nova vesto por la faka revuo„ en Esperanto n-ro 853 (1), p. 3–4.
↑ Por lingva justeco en multkultura mondo, ESF
↑ [2] Nitobe-centro por lingva demokratio, vizitita la 23-an de aprilo 2012.
Elŝutita el "https://eo.wikipedia.org/w/index.php?title=Centro_de_Esploro_kaj_Dokumentado_pri_Mondaj_Lingvaj_Problemoj&oldid=6894641"
Laste redaktita je 22 feb. 2020, 16:51
Ĉi tiu paĝo estis lastafoje redaktita je 16:51, 22 feb. 2020.